სარჩევი

[**ინსტრუქცია ტენდერში მონაწილეობის მისაღებად** 2](#_Toc147747909)

[**1. მოთხოვნები, რომელსაც უნდა აკმაყოფილებდეს კომპანია ტენდერში მონაწილეობის მისაღებად** 2](#_Toc147747910)

[**2. ტექნიკური დოკუმენტაცია** 2](#_Toc147747911)

[**3. ტექნიკური დავალება** 4](#_Toc147747912)

[**4. სატენდერო წინადადების შეფასება** 4](#_Toc147747913)

[დანართი N1 5](#_Toc147747914)

[დანართი N2 6](#_Toc147747915)

[დანართი N3 13](#_Toc147747916)

[**ინფორმაცია პროექტზე მომუშავე სპეციალისტების კვალიფიკაციის და გამოცდილების შესახებ** 13](#_Toc147747917)

# **ინსტრუქცია ტენდერში მონაწილეობის მისაღებად**

### **1. მოთხოვნები, რომელსაც უნდა აკმაყოფილებდეს კომპანია ტენდერში მონაწილეობის მისაღებად**

პრეტენდენტს 2020 წლის 1 იანვრიდან უნდა გააჩნდეს არანაკლებ შესყიდვის სავარაუდო ღირებულების 150%-ის ღირებულების ოდენობის მილგაყვანილობის სამუშაოების წარმოების/მონტაჟის მომსახურების გამოცდილება. წარმოდგენილი უნდა იქნას დამადასტურებელი დოკუმენტაცია – ხელშეკრულებ(ები)ა, მიღება-ჩაბარების აქტ(ებ)ი;

### **2. ტექნიკური დოკუმენტაცია**

2.1. პრეტენდენტებმა ტექნიკური დოკუმენტაციის სახით უნდა წარადგინონ დოკუმენტები და ინფორმაცია:

2.1.1. მილგაყვანილობის მომსახურების მიწოდებაზე გაფორმებული „ხელშეკრულებების რეესტრი“ დანართი N1-ის შესაბამისად (იხილეთ თანდართული). დანართში მოცემული ინფორმაციის დასადასტურებლად პრეტენდენტებმა უნდა წარმოადგინონ:

2.1.2. დანართ N1-ში მითითებულ მინიმუმ 2 შემსყიდველთან/დამკვეთთან გაფორმებული ხელშეკრულებები და შესაბამისი მიღება-ჩაბარების დამადასტურებელი დოკუმენტები. წარმოდგენილი დოკუმენტებით შესაძლებელი უნდა იყოს ქვემოთ ჩამოთვლილი პარამეტრების იდენტიფიცირება:

* დოკუმენტის დასახელება (ხელშეკრულება, მიღება-ჩაბარების აქტი);
* გაფორმების თარიღი;
* ხელშეკრულების საგანი (ობიექტის დასახელება, საერთო ფართი და სხვა);
* მხარეების (შემსრულებელი, დამკვეთი) დასახელება და საიდენტიფიკაციო ნომრები;
* მხარეების ხელმოწერები და ბეჭდები (არსებობის შემთხვევაში).

**შენიშვნა:**

იმის გათვალისწინებით, რომ წინამდებარე დოკუმენტაციის 2.1.1. პუნქტის საფუძველზე პრეტენდენტის მიერ წარმოდგენილი ინფორმაცია/დოკუმენტაცია წარმოდგენს შემსყიდველის მხრიდან პრეტენდენტის კვალიფიკაციის და გამოცდილების შეფასების მთავარ ინდიკატორს, შემსყიდველს უფლება აქვს გადაამოწმოს პრეტენდენტის მიერ წარმოდგენილ დოკუმენტებში მოყვანილი ინფორმაცია. იმ შემთხვევაში, თუ წარმოდგენილი ინფორმაცია არ შეესაბამება სინამდვილეს (ანუ ყალბი აღმოჩნდება), შემსყიდველი მოახდენს პრეტენდენტის დისკვალიფიკაციას. ამასთან, შემსყიდველი უფლებამოსილია მიმართოს საქართველოს კანონმდებლობით გათვალისწინებულ ღონისძიებებს.

2.1.3. პროექტზე მომუშავე ჯგუფის შემადგენლობა თითოეული სპეციალისტის და/ან კონსულტანტის ვინაობის, და სხვა ინფორმაციის მითითებით, **დანართ N3**-ის შესაბამისად. ჯგუფის შემადგენლობაში შეყვანილი უნდა იყოს, მხოლოდ საკვანძო სპეციალისტები/კონსულტანტები, რომლებიც პასუხისმგებლები იქნებიან პროექტის თითოეული მიმართულების სრულყოფილად შესრულებაზე.

2.1.4. ჯგუფის საკვანძო სპეციალისტების რეზიუმეები (CV), სადაც ნათლად იქნება დაფიქსირებული მათ მიერ ტენდერით გათვალისწინებული მომსახურების სფეროში მუშაობის გამოცდილება და კვალიფიკაცია;

2.1.5. სატენდერო პაკეტთან ერთად პრეტენდენტმა უნდა წარმოადგინოს:

* სამუშაოების შესრულების მეთოდოლოგია
* მასალების სპეციფიკაცია
* სამუშაოების განხორციელების ხარჯთაღრიცხვა

**სამუშაოების შესრულების ნაწილი**

2.1.6. სავალდებულოა, რომ ტენდერის ყველა მონაწილემ დაათვალიეროს სამშენებლო უბანი, გაეცნოს სამშენებლო უბნის რეალურ პირობებს და არსებულ გარემოს, იმ მიზნით, რომ ყველა ფაქტორი იქნეს გათვალისწინებული მონაწილეთა ანგარიშებში.

2.1.7 ჩასატარებელი სამშენებლო და დიზაინის სამუშაოების სრული სპექტრი უნდა ეფუძნებოდეს ხელშეკრულების ღირებულების „ფიქსირებული თანხის პრინციპს“ ე.წ “Lump Sum”.

მონაწილემ სატენდერო დოკუმენტაციაში ასევე უნდა წარმოადგინოს

1. მშენებლობის წარმოების გეგმა -გრაფიკი
2. ფინანსური გრაფიკი
3. ქვეკონტრაქტორების ჩამონათვალი (არსებობის შემთხვევაში)
4. წერილი საბანკო გარანტიის უზრუნველყოფაზე (საჭიროების შემთხვევაში)
5. განახლებული ამონაწერი სამეწარმეო რეესტრიდან
6. დასტური, რომ ტენდერში მონაწილეს არ გააჩნია დავალიანება სახელმწიფო ბიუჯეტის მიმართ (საგადასახადო ვალდებულებების ჩათვლით)
7. დასტური, რომ ტენდერში მონაწილე არ იმყოფება გაკოტრების რეჟიმში
8. ცნობა სასამართლოდან, რომ ტენდერის მონაწილის წინააღმდეგ არ მიმდინარეობს სამართალწარმოება.
9. დასტური ბანკიდან, რომ ტენდერში მონაწილეს არ გააჩნია ვადაგადაცილებული დავალიანება.
10. დღგ-ს გადამხდელის ცნობა.

2.2. სატენდერო წინადადებით გათვალისწინებული მომსახურება სრულად უნდა შეესაბამებოდეს „ტექნიკურ დავალებაში“ მოცემულ მოთხოვნებს;

2.2.1. პრეტენდენტი ვალდებულია ტექნიკური დოკუმენტაციის შემადგენლობაში შემავალი ყველა დოკუმენტი წარმოადგინოს PDF ფორმატში;

2.2.2. პრეტენდენტი ვალდებულია მის მიერ შექმნილი, ტექნიკური დოკუმენტაციის სახით წარსადგენი დოკუმენტები დაამოწმოს/დაადასტუროს ხელმოწერით

**ტენდერი გამოცხადდება CMC სატენდერო პლატფორმის** [**www.tenderers.net**](http://www.tenderers.net) **ის საშუალებით.**

**წინადადების ატვირთვაც მოხდება აღნიშნულ პლატფორმაზე.**

**ტენდერი გამოცხადდება - 09 ოქტომბერი 2023**

**წინადადებების მიღების ბოლო ვადაა - 20 ოქტომბერი 2023**

### **3. ტექნიკური დავალება**

3.1. გასაწევი მომსახურების ტექნიკური დავალება მოცემულია **დანართში N2.**

### **4. სატენდერო წინადადების შეფასება**

სატენდერო წინადადების შეფასებისას ყურადღება მიექცევა კომერციულ წინადადებას - ფასს და სრულ შესაბამისობას ტექნიკური დავალებასთან.

## დანართი N1

***ინფორმაცია***

***განხორციელებული მომსახურების გამოცდილების შესახებ***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***N*** | **შემსყიდველი** | | | **ხელშეკრულება საპროექტო-სახარჯთაღრიცხვო დოკუმენტაციის დამუშავებაზე** | | | **ინფორმაცია პროექტის შესაბამისად რეალიზებულ ობიექტზე** | |
| **დასახელება** | **საიდენტიფიკაციო ნომერი** | **საკონტაქტო ინფორმაცია (მისამართი/ ტელეფონი)** | **თარიღი& N** | **ობიექტის დასახელება** | **განხორციელების პერიოდი** | **დასრულებულია, თუ არა პროექტი** | **საერთო ფართი** |
| **1** | **2** | **3** | **4** | **5** | **6** | **7** | **9** | **10** |
| 1 |  |  |  |  |  |  |  |  |
| 2 |  |  |  |  |  |  |  |  |
| 3 |  |  |  |  |  |  |  |  |
| ...n |  |  |  |  |  |  |  |  |

## დანართი N2

**ქ. თბილისში, ჟიული შარტავას ქ. #3-ში, დაუმთავრებელი საცხოვრებელი კომპლექსების წყალმომარაგების, წყალარინების, ვენტილაციის და წყლის ტუმბო/ტუმბოების პროექტირება-მონტაჟის სამუშაოების ტექნიკური დავალება.**

მომსახურების მიწოდება მიზნად ისახავს ქვემოთ მოცემულ მისამართზე არსებულ დაუსრულებელ საცხოვრებელ კომპლექსებში წყალმომარაგების, წყალარინების, ვენტილაციის და წყლის ტუმბო/ტუმბოების პროექტირებას, საჭიროებების განსაზღვრას, დეტალური საპროექტო და სახარჯთაღრიცხვო ნაწილის შედგენას შემდგომი სამონტაჟო სამუშაოებისთვის და სამონტაჟო სამუშაოებს (ერთი ხელშეკრულების ფარგლებში).

**ქ. თბილისში, ჟიული შარტავას ქ. #3-ში (საკადასტრო კოდი: 01.10.13.015.112) მდებარე საცხოვრებელი კომპლექსისთვის საჭიროა შემდეგი ტიპის სამუშაოების პროექტირება-მოწყობა:**

1. მე-9, მე-10 ბლოკების წყალმომარაგების და წყალარინების გარე ქსელების მოწყობა (წითელ ხაზებში არსებულ ქსელზე დაერთება).
2. მე-9, მე-10 ბლოკების შიდა წყალსადენის დგარების მოწყობა თავისი ფასონური ნაწილებით.
3. მე-9, მე-10 ბლოკების შიდა წყალარინების დგარების მოწყობა თავისი ფასონური ნაწილებით.
4. მე-9, მე-10 ბლოკების გამწოვი სავენტილაციო სისტემის დგარების მოწყობა თავისი ფასონური ნაწილებით.
5. მე-9, მე-10 ბლოკების კომერციული ფართებისთვის წყალმომარაგების, წყალარინების და გამწოვი სავენტილაციო სისტემის მოწყობა.
6. მე-3, მე-4, მე-5, მე-6, მე-7, მე-8, მე-9 და მე-10 ბლოკებისთვის სატუმბი სადგურის/სადგურების მოწყობა.
7. მე-3, მე-4, მე-5, მე-6, მე-7, მე-8, მე-9 და მე-10 ბლოკებისთვის სატუმბი სადგურისთვის/სადგურებისთვის ტექნიკური ოთახის მოწყობა საჭირო კომპონენტებით (დენის წყარო, დამცლელი ქსელი და ა.შ.).
8. მე-9 და მე-10 ბლოკებში კუსტარულად მოწყობილი წყალ-კანალიზაციის ქსელის სადემონტაჟო სამუშაოები.

ქ. თბილისში, შარტავას ქუჩა N3-ში (საკადასტრო კოდი 01.10.13.015.112) დღეის მდგომარეობით ხსენებულ ობიექტებს GWP-სგან მიეწოდება 6 ატმოსფერო წყალი, რაც ამ ეტაპზე საკმარისია შესახლებული კომპლექსისთვის სრულად, თუმცა არსებობს საშიშროება, როდესაც ყველა საპროექტო ბლოკის მოწყობის შემდეგ საჭირო გახდება მაღალ სართულებზე წყლის მიწოდება ტუმბო/ტუმბოების საშუალებით. ტუმბო/ტუმბოები უნდა მოეწყოს ყველა საჭირო დეტალის გათვალისწინებით და ელექტრო ენერგიის მიწოდების შესაბამისი წყაროებით. აგრეთვე, გასათვალისწინებელია საპროექტო ტუმბოსთვის/ტუმბოებისთვის ტექნიკური ოთახის/ოთახების მოწყობა, დამცლელი სისტემა და ა.შ..

საპროექტო-სახარჯთაღრიცხვო დოკუმენტაცია წარმოდგენილი უნდა იყოს ნაბეჭდი (2 ეგზემპლ.) და ელექტრო ვერსიის სახით **CD** – ze (მათ შორის შეთანხმებები, წერილები, გეგმები). ხარჯთაღრიცხვა - „ექსელE” ფორმატში).

**დავალების შემადგენლობა**

მომსახურების გაწევის შედეგად დამუშავებული ყველა დოკუმენტი; მათ შორის ნახაზები, ტექსტობრივი ნაწილი და სატენდერო პროცედურების ჩატარებასთან დაკავშირებული ტექნიკური დოკუმენტები წარმოდგენილი უნდა იქნეს ქართულ ენაზე;

ტექნიკურ ნაწილში იხილება ზოგადი პირობები, რითაც უნდა იხელმძღვანელოს მიმწოდებელმა, რომ დაამუშაოს მაღალხარისხიანი პროექტი, მათ ხელთ არსებული და შემსყიდველისათვის მისაღები ტექნოლოგიების გამოყენებით;

ობიექტების პროექტირება მოიცავს მონაცემების კამერალურ დამუშავებას და პროექტირებას. ამისათვის მიმწოდებელი ვალდებულია: იმოქმედოს საქართველოში მოქმედი სამშენებლო ნორმების, სტანდარტების შესაბამისად და მიუთითოს გამოყენებული ნორმები და სტანდარტები საპროექტო დოკუმენტაციაში;

აუცილებლობის შემთხვევაში საკვლევაძიებო და საპროექტო სამუშაოების შესრულებისათვის მოახდინოს დაინტერესებულ ორგანიზაციებთან და პირებთან პროექტის საჭირო წინასწარი შეთანხმებები;

პროექტში გათვალისწინებულ იქნას დაგროვილი საერთაშორისო გამოცდილებები ახალი ტექნოლოგიებისა და მოწყობილობების გამოყენებით საქართველოს სპეციფიკური პირობებიდან გამომდინარე.

**დამატებითი პირობები და მოთხოვნები**

მიმწოდებელი ვალდებულია მისივე ორგანიზაციის მიერ შედგენილ და დამკვეთთან შეთანხმებულ პროექტს გაუწიოს ტექნიკური ზედამხედველობა (ყოველგვარი დამატებითი ანაზღაურების გარეშე) სამუშაოების დაწყების მომენტიდან საბოლოო დასრულების ჩათვლით და განახორციელოს ყველა საჭირო ცვლილება დამკვეთთან შეთანხმებით, რათა ხელი არ შეეშალოს სამონტაჟო სამუშაოების მიმდინარეობას.

მიმწოდებელი პასუხისმგებელია მისი სამუშაოებისათვის საჭირო ყველა საოფისე ფართის, აღჭურვილობის, მოწყობილობის, ტრანსპორტით უზრუნველყოფაზე და ყველა საველე სამუშაოსთვის საჭირო ხელსაწყოებსა და ტექნიკაზე;

შენიშვნა: საპროექტო ნორმებსა და რეგლამენტებში რაიმე განსხვავებული დაშვებების აუცილებლობის შემთხვევაში, სპეციფიური ნორმის დაშვებისა, ან მისი შეზღუდვის საკითხი წინასწარ უნდა იქნას დამკვეთთან შეთანხმებული;

განმარტებითი ბარათი უნდა შეიცავდეს: ობიექტის არსებული მდგომარეობის დეტალურ აღწერას.

მიმწოდებელი ვალდებულია ტექნიკური დავალებით გაუთვალისწინებელი გარემოების აღმოჩენის შემთხვევაში, გაითვალისწინოს მისი შეტანა საპროექტო დოკუმენტაციაში დამატებითი ანაზღაურების გარეშე (დამკვეთთან შეთანხმებით);

შესყიდვის ობიექტის საპროექტო სამუშაოების მიწოდების ვადა ხელშეკრულების გაფორმებიდან **60** კალენდარული დღე (ექსპერტიზის მომსახურების ვადის ჩათვლით).

საპროექტო დოკუმენტაციის მიწოდების ვადის დარღვევის შემთხვევაში, მიმწოდებელს დაეკისრება პირგასამტეხლო, ხელშეკრულების ღირებულების **0,02%**-ის ოდენობით, ყოველ ვადაგადაცილებულ დღეზე;

მიღება-ჩაბარების აქტი გაფორმდება მხოლოდ სრული საპროექტო (კონსტრუქციული ნაწილის) დოკუმენტაციის ექსპერტიზის დადებითი დასკვნის წარმოდგენის შემდეგ, რომელიც გაცემულ უნდა იქნას სსიპ ,,ლევან სამხარაულის სახელობის ექსპერტიზის ეროვნული ბიურო“- ს ან სხვა აკრედიტირებული პირის მიერ. (ექსპერტიზის ხარჯებს ანაზღაურებს მიმწოდებელი).

შემსყიდველი უფლებამოსილია მიწოდების ვადის **15 (თხუთმეტი)** კალენდარულ დღეზე მეტით გადაცილებისათვის ცალმხრივად შეწყვიტოს ხელშეკრულება;

ხელშეკრულების ცალმხრივად შეწყვეტის შემთხვევაში მიმწოდებელს დაეკისრება საჯარიმო სანქცია, ხელშეკრულების ღირებულების **5%**-ის ოდენობით.

**საქონლის მიწოდების/მომსახურების გაწევის/სამუშაოს შესრულების ვადა**

მიმწოდებელმა უნდა უზრუნველყოს საპროექტო-სამონტაჟო სამუშაოების წარმოება (დემონტაჟი-მონტაჟი, გაშვება-გაწყობა, ექსპლოატაციაში მიღება) ხელშეკრულების გაფორმებიდან 180 კალენდარული დღის განმავლობაში.

**შესყიდვის ობიექტის ღირებულება**

შესყიდვის ობიექტის სავარაუდო ღირებულება შეადგენს 1 224 200 (ერთი მილიონ ორასოცდაოთხი ათას ორასი ლარი) ლარს საქართველოს კანონმდებლობით გათვალისწინებული ყველა გადასახადის ჩათვლით.

შენიშვნა:

1. აღნიშნული ობიექტი გათავისუფლებულია დამატებითი ღირებულების გადასახადისაგან.
2. პრეტენდენტმა შემოთავაზებული ფასი უნდა წარმოადგინოს საქართველოს კანონმდებლობით გათვალისწინებული ყველა გადასახადის ჩათვლით.

**1. მშენებლობის ეტაპი**

1. დამკვეთი ვალდებულია მიმწოდებელს გადასცეს სამშენებლო მოედანი.
2. მიმწოდებელი ვალდებულია განახორციელოს ყველა საჭირო მოსამზადებელი და სამშენებლო უბნის საორგანიზაციო სამუშაოები.
3. მიმწოდებლის ვალდებულებაში შედის - საჯარო უწყებასთან, მათ წარმომადგენლებთან, მეზობლებთან და სხვა ნებისმიერ მესამე მხარესთან ურთიერთობის კოორდინაცია. მიმწოდებლის მხრიდან ნებისმიერ სამუშაოებთან მიმართებაში ამგვარი ურთიერთობები წინასწარ უნდა იქნას შეთანხმებული დამკვეთთან ან მის წარმომადგენელთან.
4. მიმწოდებლის ვალდებულებაში შედის - დამკვეთის ინსტრუქციების შესრულება და მათი მოთხოვნის შესაბამისად გონივრულ ვადაში მათი საჭირო დოკუმენტების ან/და ინფორმაციით უზრუნველყოფა.
5. მიმწოდებელი ვალდებულია აწარმოოს ყველა მიმდინარე სამშენებლო და სხვა საჭირო დოკუმენტაცია
6. მიმწოდებელი ვალდებულია სამშენებლო უბანზე დაიცვას შრომის უსაფრთხოების ჯანმრთელობისა და გარემოს დაცვის სტანდარტები საქართველოს კანონმდებლობასთან სრული შესაბამისობით.
7. ნებისმიერი სამუშაო, რომელსაც მიმწოდებელი ახორციელებს ობიექტის საზღვრებს მიღმა მის დაწყებამდე უნდა შეთანხმდეს შესაბამის უწყებასთან, მომიჯნავე ფართობის ან მიწის მფლობელებთან ან მათ უფლებამოსილ წარმომადგენლებთან. საჭიროების შემთხვევაში მიმწოდებელმა უნდა იზრუნოს აუცილებელი ნებართვების მოპოვებაზე შესაბამის უწყებასთან
8. მიმწოდებელი ვალდებულია მოახდინოს ობიექტიდან სამშენებლო ნაგვის გატანა და შესაბამისი წესით გადაყრა.
9. მიმწოდებელი ვალდებულია დამკვეთის მოთხოვნისამებრ წარმოადგინოს ნებისმიერი მასალის ნიმუში
10. დამკვეთის მიერ განსაზღვრული დეფექტებისა და ნაკლოვანებების გამოსწორება.

**2. მშენებლობის გეგმა-გრაფიკი**

1. მშენებლობის დეტალური გეგმა გრაფიკი (მინიმუმ 30 სამუშაო დღემდე დეტალიზაციით) წინასწარ უნდა იქნეს შემუშავებული მიმწოდებლის მიერ და უნდა წარედგინოს დამკვეთს დასადასტურებლად.

2. მიმწოდებელმა საპროექტო სამუშაოების დასრულებიდან მაქსიმუმ 1 კვირაში უნდა წარმოადგინოს განახლებული საბოლოო, დეტალური გეგმა გრაფიკი. გრაფიკი უნდა მოიცავდეს როგორც დიზაინის, ისე მშენებლობის ყველა ეტაპს და შესაბამისობაში უნდა მოდიოდეს ხელშეკრულების პირობებთან და დამკვეთის მოთხოვნებთან. გრაფიკი დასამტკიცებლად უნდა წარედგინოს დამკვეთს.

3. ნებისმიერი ცვლილების შემთხვევაში ან/ და დამკვეთის მოთხოვნისამებრ მიმწოდებელმა გონივრულ ვადაში უნდა მოახდინოს სამუშაოთა წარმოების გეგმა გრაფიკის განახლება.

**3. „ფიქსირებული სახელშეკრულებო ღირებულება“**

1. „ფიქსირებული სახელშეკრულებო ღირებულების“ პრინციპის თანახმად, მიმწოდებლის მიერ განხორციელებული სამუშაოები მთლიანად უნდა შეესაბამებოდეს ხელშეკრულების მოთხოვნებს და სრულ შესაბამისობაში უნდა იყოს პროექტის „მიზნობრივ დანიშნულებასთან“.

2. მიმწოდებლის მიერ შესასრულებელი სამუშაოები უნდა მოიცავდეს ნებისმიერ კომპონენტს, რომელიც აუცილებელია დასახული ამოცანის მისაღწევად.

**4. საავანსო გადახდა**

წინასწარი ანგარიშსწორება განხორციელდება მხოლოდ ქ. თბილისის მთავრობის მიერ მიღებული გადაწყვეტილების საფუძველზე. დადებითი გადაწყვეტილების შემთხვევაში, გამარჯვებული კომპანია ვალდებული იქნება წარუდგინოს ქ. თბილისის მთავრობას, შესაბამისი საავანსო თანხის ჯერადი უპირობო და გამოუთხოვადი საბანკო გარანტია, რომლითაც სრულად  იქნება უზრუნველყოფილი განსახორციელებელი სამშენებლო სამუშაოების შესრულება და სადაც ბენეფიციარი უნდა იყოს ქ. თბილისის მუნიციპალიტეტის მერია. საბანკო გარანტია გაცემული უნდა იყოს საქართველოში ან/და „ეკონომიკური თანამშრომლობისა და განვითარების ორგანიზაციის (OECD)” წევრ ნებისმიერ ქვეყანაში ლიცენზირებული ბანკის მიერ. საბანკო გარანტიის მოქმედების ვადა 6 (ექვსი) თვით უნდა აღემატებოდეს შესაბამისი სამშენებლო სამუშაოების დასრულების საბოლოო ვადას. ავანსის დაქვითვა მოხდება პირდაპირპროპორციულად ყოველი შესრულების წარმოდგენის შემდეგ.

**5. საგარანტიო დაქვითვა**

მიმწოდებელს ყოველი შესრულებიდან დაექვითება საგარანტიო დაქვითვა 5 % ის ოდენობით, რომლის 2.5 % დაუბრუნდება საბოლოო მიღება-ჩაბარების აქტის ხელმოწერის შემდეგ. ხოლო მეორე 2.5 % დაუბრუნდება საბოლოო მიღება-ჩაბარების აქტის ხელმოწერიდან 180 კალენდარული დღის გასვლის შემდგომ.

**6. მოთხოვნა საგარანტიო ვადის შესახებ**

1. მომსახურეობის საგარანტიო ვადა უნდა შეადგენდეს საბოლოო მიღება-ჩაბარების აქტის გაფორმებიდან არანაკლებ 1 (ერთი) წელს, რაც გულისხმობს მიმწოდებლის მიერ საგარანტიო პერიოდში დაზიანებული ყველა მაკომპლექტებელი ნაწილის უსასყიდლოდ მიწოდება-მონტაჟს.

2. საგარანტიო პირობების მოქმედების პერიოდში ხარვეზის აღმოფხვრა უნდა განხორციელდეს შემსყიდველის მოთხოვნიდან 30 (ოცდაათი) კალენდარული დღის განმავლობაში (გამოძახების თარიღად ჩაითვალება შემსყიდველის წარმომადგენლის მიერ გაგზავნილი შეტყობინება (წერილით, სატელეფონო შეტყობინება ან ელ. ფოსტაზე).

**8. ანგარიშსწორების პირობები**

ანგარიშსწორება განხორციელდება მხოლოდ ქ. თბილისის მერიის მუნიციპალური ლაბორატორიის ან/და დამკვეთის მიერ შერჩეული საზედამხედველო ორგანოს მიერ დამოწმებული შესრულებული სამუშაოების აქტის (ფორმა #2), შესაბამისი საშემსრულებლო დოკუმენტაციის წარმოდგენის და მიღება-ჩაბარების აქტის გაფორმების შემდეგ.

## დანართი N3

### **ინფორმაცია პროექტზე მომუშავე სპეციალისტების კვალიფიკაციის და გამოცდილების შესახებ**

|  |  |  |  |  |  |  |
| --- | --- | --- | --- | --- | --- | --- |
| **No** | **სპეციალისტის თანამდებობა (როლი პროექტის შემუშავებაში)** | **სახელი, გვარი** | **განათლება, სპეციალობა და ხარისხი (ბაკალავრი, მაგისტრი) დიპლომის მიხედვით** | **სასწავლებლის დასახელება და დამთავრების წელი** | **სამუშაო სტაჟი (წელი)** | |
| **საერთო** | **სპეციალობით** |
| **1** |  |  |  |  |  |  |
| **2** |  |  |  |  |  |  |
| **3** |  |  |  |  |  |  |
| **4** |  |  |  |  |  |  |
| **5** |  |  |  |  |  |  |
| **n…** |  |  |  |  |  |  |

**შენიშვნა:** 1. ზემოთ მოცემულ ცხრილს თან უნდა დაერთოს თითოეული სპეციალისტის რეზიუმე (CV), სადაც მკაფიოდ იქნება დაფიქსირებული მათ მიერ ტენდერით გათვალისწინებული მომსახურების სფეროში მუშაობის გამოცდილება;

(პრეტენდენტის დასახელება)

(უფლებამოსილი პირის სახელი, გვარი)

(უფლებამოსილი პირის თანამდებობა) (უფლებამოსილი პირის ხელმოწერა)